# Barsbese

### A Wikipédiából, a szabad lexikonból.

Barsbese, (1899-ig Besse, szlovákul Beša) község Szlovákiában, a Nyitrai kerület Lévai járásában. 2001-ben 669 lakosából 356 szlovák, 269 magyar és 37 cigány volt.

## [szerkesztés] Fekvése

Lévától 19 km-re délnyugatra fekszik. Kulantovo és Malá Baračka tartozik hozzá.

## [szerkesztés] Története

A falu területén a kőkorszaktól fogva éltek emberek. Ezt igazolják azok a gazdag régészeti leletek, melyek a kőkorból és római-barbár korszakból származnak. Bese községet 1292-ben említik először. Első temploma a pápai tizedjegyzék szerint már a 14. században állt. 1470-ben a Bessey család volt a birtokosa. 1573-ben a török dúlta fel a községet. 1634-ben bár a töröknek adózott és az esztergomi pasának szolgált a török mégis felégette a falu nagy részét. A településnek több nirtokosa is volt. 1600 és 1800 között a Tajnay, Mór, Demeter, Lüley, Zavadszky, Kusztos, Pompos, Kálnay, Ágh, Szunyogh, Póka, Bercsényi, Hunyadi, Kelecsényi, Csányi, Varga és Dilles családok voltak birtokosok a faluban. Lakói főként mezőgazdasággal, szőlőtermesztéssel foglalkoztak. Első katolikus iskolája 1775-ben, az első kálvinista iskola 1792-ben épült fel. 1902-ben a falu közepén pinceásás közben mamutcsontvázat találtak, mely a Szlovák Nemzeti Múzeumba került. 1910-ben 545, túlnyomórészt magyar lakosa volt. A trianoni békeszerződésig Bars vármegye Verebélyi járásához tartozott.

## [szerkesztés] Nevezetességei

- Szent Anna tiszteletére szentelt római katolikus temploma 1793-ban épült, 1903-ban megújították.
- Evangélikus temploma 1963-ban épült.

## [szerkesztés] Külső hivatkozások

- Hivatalos oldal
- Nemhivatalos oldal
- Községinfó
- Barsbese Szlovákia térképén

A lap eredeti címe "http://hu.wikipedia.org../../../b/a/r/Barsbese.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina